CELEX: 22021D0498
Language: bg
Date: 2018-10-26 00:00:00
Title: Решение на Съвместния комитет на ЕИП № 215/2018 от 26 октомври 2018 година за изменение на приложение X (Услуги най-общо) и приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП [2021/498]

25.3.2021   
               
               
                  BG
               
               
                  Официален вестник на Европейския съюз
               
               
                  L 105/11
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 215/2018
         от 26 октомври 2018 година
         за изменение на приложение X (Услуги най-общо) и приложение XVIII (Здравословни и безопасни условия на труд, трудово законодателство и равно третиране на мъжете и жените) към Споразумението за ЕИП [2021/498]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива 2014/67/ЕС на Европейския парламент и на Съвета от 15 май 2014 г. за осигуряване на изпълнението на Директива 96/71/ЕО относно командироването на работници в рамките на предоставянето на услуги и за изменение на Регламент (ЕС) № 1024/2012 относно административно сътрудничество посредством Информационната система за вътрешния пазар („Регламент за ИСВП“) (1) следва да бъде включена в Споразумението за ЕИП.
                  
               
                     (2)
                  
                  
                     Поради това приложения X и XVIII към Споразумението за ЕИП следва да бъдат съответно изменени,
                  
               ПРИЕ НАСТОЯЩОТО РЕШЕНИЕ:
         
            Член 1
            В точка 3 (Регламент (ЕС) № 1024/2012 на Европейския парламент и на Съвета) от приложение X към Споразумението за ЕИП се добавя следното тире:
            
                        „—
                     
                     
                        
                           32014 L 0067: Директива 2014/67/ЕС на Европейския парламент и на Съвета от 15 май 2014 г. (ОВ L 159, 28.5.2014 г., стр. 11).“
                     
                  
         
            Член 2
            След точка 30а (Решение 2009/17/ЕО на Комисията) от приложение XVIII към Споразумението за ЕИП се вмъква следното:
            
                        „30б.
                     
                     
                        
                           32014 L 0067: Директива 2014/67/ЕС на Европейския парламент и на Съвета от 15 май 2014 г. за осигуряване на изпълнението на Директива 96/71/ЕО относно командироването на работници в рамките на предоставянето на услуги и за изменение на Регламент (ЕС) № 1024/2012 относно административно сътрудничество посредством Информационната система за вътрешния пазар („Регламент за ИСВП“) (ОВ L 159, 28.5.2014 г., стр. 11).
                        За целите на настоящото споразумение разпоредбите на посочената директива се четат със следната адаптация:
                        В член 4, параграф 3, буква в) думите „съгласно Регламент (ЕО) № 593/2008 (Рим I) и/или Римската конвенция“ не се прилагат по отношение на държавите от ЕАСТ.“
                     
                  
         
            Член 3
            Текстовете на Директива 2014/67/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 4
            Настоящото решение влиза в сила на 27 октомври 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 5
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            Съставено в Брюксел на 26 октомври 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 159, 28.5.2014 г., стр. 11.
         
            (*1)  С отбелязани конституционни изисквания.
      
      
         
            Декларация на държавите от ЕАСТ
            към Решение № 215/2018 на Съвместния комитет на ЕИП от 26 октомври 2018 г. за включване на Директива 2014/67/ЕС към Споразумението [2021/…]
            Директива 2014/67/ЕС от 15 май 2014 г. за осигуряване на изпълнението на Директива 96/71/ЕО относно командироването на работници в рамките на предоставянето на услуги предвижда разпоредби относно трансграничното изпълнение на финансови административни санкции и глоби. Включването на тази директива не засяга включването на бъдещи актове, съдържащи разпоредби относно трансграничното изпълнение на финансови административни санкции и глоби.